जायसी भक्तिकाल क पहिला कवी बाड़ैं जे कि अपना के कवी मानल जाए खातिर लिखले बाड़ैं। जायसी क रूप रंग भलै नीक ना रहै बाकी उनकर रचना उनके जस के जोग रहै। अवधी भाषा क महाकाव्य पदमावत के सुरुए में कहले बाड़ैं कि मुहमद कवि जो प्रेम का ना तन रकत न मांसु। जेइँ मुख देखा तेइँ हँसा सुना तो आए आँसु॥1|23॥ उनकरे 21 के रचना क उल्लेख मिलै ला जेहमें पदमावच, अखरावट, आख़िरी कलाम, कहरनामा, चित्ररेखा वगैरह परमुख बा। हालांकि उनकरे परसिध भइले क आधार पदमावतै के मानल जाला। एहमें पदमिनी के परेम-कथा क रोचक वर्णन भयल ह। एही महाकाव्य में रतनसेन क पहली पतनी नागमती के वियोग क अनूठा वर्णन हव। इनकर भाषा अवधी हव आऊर इनकरे रचना-शैली पर आदिकाल के जैन कवियन क दोहा चौपाई पद्धति क प्रभाव पड़ल रहल।